Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
11 Jino anguhanyine lihongo lyakufwana nge chitondo+ nakwamba ngwenyi: “Katuka upime tembele yajila nalijiko lyakulumbila nakulava vaze veji kulemeselangamo Kalunga.
2 Oloze chipango chize chili kuweluka watembele yajilanyi chiseze tuhu, kanda uchipimako, mwomwo vanachihane kuli vaka-mafuchi eka, kaha vakiko navakalyatangila nganda yajila+ namahinji avo hatukweji 42.+
3 Nangukalingisa vinjiho jami vavali vakapolofwetenga hamakumbi 1,260, oku vanavwale vikeleyi.”
4 Ava vakiko milive+ yize yivali navitumbikilo vyamanongo vivali,+ kaha vanemana kumeso aMwata wamavu.+
5 Kachi nge mutu mwasaka ngwenyi avenyeke, mutunwa twavo mweji kulovokanga kakahya nakunongesa vaka-kole javo. Kachi nge mutu mwasaka ngwenyi avenyeke, naikiye vatela kumujiha mwomumwe.
6 Vali nangolo jakusoka lilu+ mangana vula yihonenga kunoka+ hamakumbi akupolofweta chavo, kaha vali nangolo jakwalumuna meya kupwa manyinga,+ nakuneha vipupu vyeka navyeka hamavu heshoho navasakila.
7 Omu navakamanyisa kwambulula unjiho wavo, uze chisuma wakulovoka muwina wakuzeneka kukuma mwakalwa navo jita, kaha mwakavafungulula nakuvajiha.+
8 Kaha mijimba yavo nayikasavala mujila yanganda yayinene yize vavuluka kushipilitu ngwavo, Sotome naEjipitu, kuze vasukikile nawa Mwata wavo hachitondo.
9 Kaha vatu veka naveka, navaka-miyachi, navaka-malimi, navaka-mafuchi navakatalanga mijimba yavo hamakumbi atatu nachimbwa chalikumbi.+ Kaveshi kuketavisa mijimba yavo kuyifunda muchimbumbeko.
10 Vaze vatwama hamavu navakawahilila hali vakiko, nakulisamba, kaha navakalituminanga mawana mwavomwavo, mwomwo ava vapolofweto vavali vayanjishilenga vaze vatwama hamavu.
11 Omu akumine makumbi atatu nachimbwa chalikumbi, shipilitu yakuyoya yakuli Kalunga yengilile muli vakiko,+ kaha vemanyine. Vaze vavamwene vevwile woma chikuma.
12 Jino vevwile lizu lyakukanguka lyakufuma mwilu nalihanjika kuli vakiko ngwalyo: “Twayenu muno mwilu.” Kaha vayile mwilu mulivwi, vaka-kole javo vavamwene.
13 Haola vene yize, kwapwile mundenda waunene, kaha chimbwa changanda chakusokesa muvimbwa 10 chashiukile, kaha vatu 7,000 vafwile kumundenda. Vaze vasalileho vevwile woma, kaha vamutohwesele Kalunga wamwilu.
14 Lamba+ lyamuchivali linahichi lyehi. Kaha ivwenu! Lamba lyamuchitatu lili nakwiza washiwashi.
15 Jino kangelo wakusokesa 7 embile luneta+ lwenyi. Kaha mwilu mwevwakanyine mazu akukanguka akwamba ngwavo: “Wangana wakaye unapu jino Wangana waMwata+ wetu naKulishitu+ yenyi, kaha mwapwanga mwangana nakuyula haya myaka namyaka.”+
16 Kaha vakulwane 24 + vaze vatwamine kumeso aKalunga hamatanda avo, vafukamine chameso hamavu nakumulemesa Kalunga
17 ngwavo: “Tunakusakwilila, Yehova Kalunga Wangolo Josena, ove wapwako,+ ove wapwileko, mwomwo unatambula ngolo jove jajinene nakuputuka kuyula kupwa mwangana.+
18 Oloze vaka-mafuchi vakwachile utenu, ove nawa wasolwele utenu wove, kaha lwola vatongola lwahetele lwakusopesa vafu, nakufweta+ vandungo jove vapolofweto,+ navaka-kujila, navaze vevwa lijina lyove woma, ava vamokomoko navava vavalemu, nakwenyeka nawa vaze veji kwenyekanga mavu.”+
19 Jino tembele yajila yaKalunga mwilu yasokolokele, kaha chikasha chenyi chalushiko ngwachimwene mutembele yenyi yajila.+ Kaha kwapwile miveso, namazu, namikalateta, namundenda, navula yamalolwa yayinene.
Share
Share
NEW WORLD TRANSLATION OF THE HOLY SCRIPTURES (2013 REVISION)
Kusoloka 11
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn umb_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn